
OPOMBE K PREDLOGI
Predloga je namenjena vsem podjetnikom, ki so se odločili napisati poslovni načrt. Namen predloge je, da podjetniku olajša pisanje poslovnega načrta, s predlogo je namreč že določena optimalna konstrukcija poslovnega načrta v skladu s svetovnimi standardi. Podjetniku so prav tako v pomoč vprašanja pri vsakem poglavju, na katera je smiselno odgovoriti, preden se podjetnik loti realizacije poslovne ideje.
Optimalno je, da se podjetnik loti pisati najprej vsebinskega dela, nato pa je napisana sama vsebina podlaga za finančne projekcije in predstavitev krivulje rasti podjetja. Vsebinski del je sestavljen sistematično, pri čemer je vsako poglavje nadgradnja prejšnjih poglavij. Torej, 
Dober poslovni načrt je ključnega pomena za uspeh slehernega podjetja. Lahko bi rekli, da je pisanje poslovnega načrta skoraj bolj kot za investitorja, pomembno za podjetnika samega, saj gre za postopek oblikovanja in kristalizacije poslovnega modela, konceptov ter ključnih elementov, ki so potrebni za uspešno realizacijo poslovne ideje in podjetnika opozori na pomembne zadeve na katere morda pred pisanjem poslovnega načrta ni pomislil.

Pomembno opozorilo:

Predloga je namenjena podjetnikom le v pomoč, sama oblika poslovnega načrta ni predpisana, lahko se naredijo tudi strukturne ali kakšne druge spremembe, ki jih zahteva narava posla. Bistveno je, da poslovni načrt odseva podjetnikovo tehnično in poslovno znanje, predvsem pa njegovo odločenost in zavzetost pri realizaciji poslovne ideje.

Najpomembnejši del poslovnega načrta pa je zagotovo povzetek, ki mora bralca navdušiti in prepričati, da se loti branja celotnega poslovnega načrta. Zavedati se je potrebno tudi tega, da je poslovni načrt živ dokument, ki ga je potrebno redno ažurirati in nadgrajevati v skladu z novimi pridobljenimi informacijami.
Veliko užitkov pri ustvarjanju in pisanju poslovnega načrta!

1. POVZETEK

Prosimo, da se pri pripravi povzetka držite smernic, ki so zapisana v navodilih za pripravo povzetka poslovnega načrta (PAS-NavodilaZaPripravoPovzetka.pdf). Dokument lahko najdete na spletni strani www.poslovniangeli.si. 

Prav tako vas naprošamo, da povzetku priložite tudi prezentacijo poslovnega načrta na diapozitivih (Power Point). Navodila za pripravo ustrezne prezentacije prav tako lahko najdete na spletni strani kluba Poslovni angeli Slovenije (PAS-NavodilaZaPredstavitev.pdf).

2. PANOGA DEJAVNOSTI, PODJETJE, PROIZVODI IN STORITVE

2.1. Panoga dejavnosti

(Na kratko opišite v kateri panogi deluje vaše podjetje in vse trende, ki se v panogi dogajajo. Kako velika je vaša panoga? Koliko podjetij posluje v njej? Obrazložite, kakšen je vpliv glavnih ekonomskih, socialnih, tehnoloških, ekoloških in regulativnih trendov na podjetje?)

Opis:

2.2. Podjetje

(Navedite firmo podjetja, glavno dejavnost, pravno organizacijska obliko, predviden sedež podjetja, približen predviden datum registracije podjetja. Kaj vas je navdihnilo, da ste izbrali tovrstno podjetje? V čem se kaže inovativnost vašega koncepta?)
Opis:

2.3. Proizvodi oziroma storitve

(Natančno opredelite proizvode in storitve podjetja! Kaj novega prinašate na trg in kaj je tipična uporaba vašega izdelka? Kako rešuje težave vaših strank? Na kakšen način je vaš produkt ali storitev edinstven? Na kakšen način prinaša vaš izdelek ali storitev novo vrednost za kupca? Pri opisu proizvoda se osredotočite predvsem na njegove posebnosti, edinstvenosti in koristih za kupce!)

Opis:

2.4. Temelji podjetja
(Kaj je vaša jedrna kompetenca - v čem ste najboljši in kaj je vaš diferenciator - kako se ločite od konkurence? Kaj je vaša velika vizija in kje si želite biti v prihodnosti? Kakšen problem rešujete in za koga oziroma, kaj je vaše poslanstvo? Katere so oziroma bodo temeljne vrednote vašega podjetja? Kateri so vaši ključni strateški cilji?)

Opis:

3. TRŽNA RAZISKAVA IN ANALIZA

3.1. Kupci

(Kdo so vaši kupci? Kateri segmenti se pojavijo na trgu? Kakšne so značilnosti različnih skupin kupcev? Bo vaše poslovanje temeljilo na enemu glavnemu kupcu ali boste prodajali širokemu krogu kupcev? Kako boste zbirali povratne informacije od kupcev, da bi zagotovili, da bo vaš izdelek dosegal čim višjo stopnjo potrošnikovega zadovoljstva? Kakšna je vaša »idealna« potencialna stranka?)
Opis:

3.2. Obseg trga in trendi

(Kakšen je obseg sedanjega celotnega trga za proizvod in storitev, ki jo ponujate? Opišite potencialno letno rast celotnega trga.)

Opis:

3.3. Konkurenca

(Napišite čim več informacij o vaših konkurentih. Kdo so? Kaj delajo? Kakšne so njihove prednosti? Kakšne so njihove slabosti? Kako lahko postanete konkurenčnejši? V čem ste lahko drugačni? Kateri trije so vaši glavni konkurenti? Ocenite njihov tržni delež! Katera podjetja so na trgih blizu vas, ki bi lahko vstopila na vaš trg kot konkurenca ali s katerim bi lahko navezali partnerstvo? Zakaj ste vi drugačni od konkurence, kaj je vaš diferenciator?)

Opis:

4. NAČRT TRŽENJA

4.1. Strategija vstopa na trg

(Strategiji vstopa oziroma prodora na trg sledi izraba poslovne priložnosti. Kaj bo vaša prevladujoča strategija vstopa na trg? Na kateri del trga boste najprej vstopili? Ali ciljate na lokalni, regionalni, nacionalni ali celo globalni trg? Kakšne so časovne možnosti širitve iz lokalnega na globalni nivo?)
Opis:
4.2. Cenovna strategija

(Pojasnite cene, ki jih nameravate računati za vaš proizvod oz. storitev, in primerjajte vašo cenovno politiko s politiko vaših glavnih konkurentov. Ali boste postavljali cene pod nivojem cen konkurence? Ali ima vaš proizvod sezonske komponente, ki vplivajo na raven cen? Koliko časa cena vključuje tudi servisiranje in kakšen je garancijski rok?)
Opis:
4.3. Tržno komuniciranje

(Opišite pristope, ki jih bo podjetje uporabljalo, da bo opozorilo bodoče kupce na svoj proizvod. Na kakšne načine (plačljive in neplačljive) boste vzbudili pozornost kupcev? Kako boste tržno komunicirali s posameznim segmentom, ki se pojavlja na trgu? Kakšno podobo želite ustvariti s svojim izdelkom ali storitvijo? Koliko sredstev boste namenili za tržno komuniciranje? Katere medije boste uporabili za tržno komuniciranje? Kaj bo vaša edinstvena prodajna prednost?)
Opis:

4.4. Prodajne poti

(Opišite metode prodaje in prodajne poti, ki jih boste uporabljali. Ali morate v lastno ceno vašega izdelka vključiti tudi maloprodajne marže? Kje nameravate prodajati svoj izdelek ali storitev? Kako bodo kupci dostopali do vaših izdelkov ali storitev? Ali je smiselno izdelek prodajati neposredno ali prek pooblaščenih distributerjev?)
Opis:
5. PROIZVODNI IN STORITVENI NAČRT

5.1. Geografska lokacija

(Opišite geografsko lokacijo podjetja, vključite lokacijsko analizo, če jo imate.)

Opis:

5.2. Poslovni prostori

(Za obstoječe podjetje opišite razpoložljive zgradbe, vključno s proizvodnimi prostori, pisarniškimi prostori, s skladišči in zemljišči, posebnimi orodji, stroji in drugo opremo, ki jih uporabljate za izvajanje poslovanja in navedite ali so zgradbe in naprave zadovoljive. Že imate poslovne prostore, ali jih nameravate kupiti oziroma najeti? Kako dolgo in kako dobro bodo obstoječi prostori ustrezali vašim poslovnim potrebam? So izbrani prostori lahko dostopni vašim kupcem?)

Opis:

5.3. Operativni ciklus

(Opišite proizvodni proces v vaši proizvodnji in morebitne odločitve glede proizvodnje delov preko kooperantov. Kako se bo izvršilo posamezno naročilo ali kako bo proizvedena serija ali kako bo minil tipičen dan?)

Opis:

5.4. Pravne zahteve, dovoljenja in vprašanja okolja

(Tukaj vključite vse relevantne zahteve, ki se neposredno nanašajo na vaš proizvod, proizvodni postopek ali storitev. Katere odobritve so potrebne za začetek proizvodnje, kot npr. lokacijska, zdravstvena dovoljenja, licence, odobritve, ki se tičejo zaščite okolja.)

Opis:

6. NAČRT RAZVOJA

6.1. Status razvoja in prihodnje naloge

(V kateri razvojni fazi se nahajajo ključni izdelki podjetja? Ali so v proizvodnem procesu vašega izdelka pogoste večje tehnološke spremembe? Ali ste v podjetju sami iniciator tehnoloških sprememb? Kako pogosto je treba zamenjati proizvodno tehnologijo?)

Opis:

6.2. Kritična razvojna vprašanja

(Identificirajte večje pričakovane probleme na področju dizajna in razvoja in kako se nameravate lotiti reševanja teh problemov.)

Opis:

6.3. Izboljšave proizvoda in novi proizvodi

(Poleg opisa razvoja začetnih proizvodov, predstavite tekoče delo na dizajnu in razvoju, ki ga planirate, da bi zadržali vaše proizvode ali storitve konkurenčne in opišite načrte za razvoj novih sorodnih proizvodov, ki jih lahko prodate isti skupini kupcev. Razmislite, na kakšen način boste obdržali ključne izdelke tržno zanimive na dolgi rok?)

Opis:

6.4. Sredstva namenjena razvoju

(Predstavite in opišite proračun za dizajn in razvoj.)

Opis:

6.5. Industrijska lastnina

(Opišite vse patente, blagovne znamke in vse pravice do intelektualne lastnine, katerih lastniki

ste ali želite postati.)

Opis:

7. VODSTVENA SKUPINA IN KADRI

7.1. Organizacijska struktura

(Oblikujte preglednico, ki bo vsebovala seznam vseh ključnih vodilnih delavcev v podjetju, njihova imena, starost, delovne izkušnje, delovno mesto v podjetju, plačo, bonuse, deleže v lastništvu podjetja.)

Opis:

7.2. Načrt človeških virov

(Koliko ljudi boste zaposlovali? Kakšna znanja in izkušnje iščete? Kakšna dodatna usposabljanje bodo potrebovali vaši delavci? Kako boste zagotovili lojalnost zaposlenih? Kako hitro boste morali pričeti z zaposlovanjem novih delavcev?)

Opis:

7.3. Ključno vodstveno osebje

(Natančno opišete dolžnosti in odgovornosti vsakega ključnega člana vodstvene skupine – v priloge vključite tud CV-je. Kakšne so vaše izkušnje s področja tehničnega in poslovnega dela? Katere so šibkosti vašega tima in kako jih nameravate zapolniti?)

Opis:

7.4. Politika zaposlovanja in nagrajevanja v podjetju

(Navedite plače, ki jih bo treba plačati vsakemu ključnemu vodilnemu delavcu. Navedite tudi načrt lastniških deležev, ki jih načrtujete za ključno osebje, obseg vseh njihovih dosedanjih investicij v kapital podjetja in vse opcije za pridobitev delnic, vezane na uspešnost, ali pa načrt bonusov, ki jih nameravate dati. Kako boste zadržali ključno zaposleno vodstveno osebje v podjetju?)

Opis:

7.5. Upravni odbor

(Prikažite filozofijo podjetja in obseg ter sestavo upravnega odbora.)

Opis:

7.6. Drugi lastniki in investitorji, njihove pravice in omejitve

(Opišite vse druge investitorje v vašem podjetju, njihove lastniške deleže in navedite tudi druge podatke povezane z njimi.)

Opis:

7.7. Profesionalni svetovalci in storitve

(Navedite vse pravne, računovodske, trženjske in bančne organizacije, s katerimi nameravate

sodelovati.)

Opis:

8. SPLOŠNI TERMINSKI PLAN

8.1. Ključne aktivnosti v prvem poslovnem letu

(Navedite ključne aktivnosti, ki jih boste izvedli pred samo ustanovitvijo podjetja in v prvih začetnih mesecih poslovanja.)
Opis:
8.2. Terminski načrt

(Predstavite terminski načrt v shematičnem grafikonu ali tabeli, kjer za vsako aktivnost označite njen začetek, predviden čas trajanja, konec in osebo odgovorno za izvedbo aktivnosti.)
Opis:

9. KRITIČNA TVEGANJA IN PROBLEMI

9.1. Makro raven

(Opredelite vsa tveganja, na katera sami ne morete neposredno vplivati. Opišite posamezno tveganje, kakšne so možne posledice za vaše podjetje in kakšni bodo vaši predvideni protiukrepi?)
Opis:
9.2. Raven podjetja

(Opredelite vsa tveganja, ki se lahko zgodijo v vašem podjetju in v neposrednem poslovnem okolju podjetja. Opišite posamezno tveganje, kakšne so možne posledice za vaše podjetje in kakšni bodo vaši predvideni protiukrepi?)
Opis:
10. EKONOMIKA POSLOVANJA PODJETJA
10.1. Kosmati dobiček in dobiček iz poslovanja

(Opišite velikost kosmatega dobička in dobička iz poslovanja za proizvode in storitve, ki jih prodajate.)
Opis:

10.2. Analiza donosnosti

(Opišite, kolikšni naj bi bili dobički, ki jih bo podjetje dosegalo v prihodnosti. Pri tem si lahko pomagate z izračunom interne stopnje donosa.)
Opis:

10.3. Fiksni, variabilni in polvariabilni stroški

(Prikažite natančen povzetek vaših stroškov za različne proizvode in storitve, ki jih ponujate, tako vrednostno kot v odstotkih.)
Opis:

10.4. Upravljanje z denarnim tokom podjetja

(Glede na prikazano strategijo in predpostavke navedite, kdaj bo novo podjetje doseglo pozitivni denarni tok. Razmislite o tem, kam boste vlagali eventuelne presežke denarja oziroma, kako boste zagotavljali likvidnost podjetja.)
Opis:
11. FINANČNI NAČRT

11.1. Predračun izkaza uspeha

Preglednica:

11.2. Predračun bilance stanja

Preglednica:

11.3. Predračun izkaza finančnih tokov

Preglednica:

11.4. Davčni status

(Opredelite svoj status glede plačevanja davka na dodano vrednost: ali je načrtovani promet

podjetja v višini, ki zahteva vključitev v sistem DDV ali pa je podjetje končni kupec.)

Opis:

11.5. Kontrola stroškov
(Kakšen sistem računovodske in stroškovne kontrole boste uporabljali v vašem podjetju?)

Opis:

12. PRIDOBIVANJE IN UPRAVLJANJE Z VIRI

12.1. Zaželeno financiranje

(Ocenite celotna sredstva, ki jih potrebujete za zagon poslovanja podjetja! Ali boste z ustanovnim kapitalom lahko financirali tudi zagon in prve mesece poslovanja podjetja?)

Opis:

12.2. Pridobivanje virov financiranja

(Koliko sredstev nameravate s partnerji vložiti v podjetje? Lahko ponudite kakšno zavarovanje kot podkrepitev vaših prošenj za financiranje? Koliko sredstev nameravate zbrati s strani zunanjih vlagateljev? Kakšne vlagatelje iščete (poslovni angeli, skladi tveganega kapitala itn.), kakšen je časovni horizont investicije, potencialna strategija izhoda investitorja in donos, ki si ga investitorji lahko obetajo? Prikažite najpomembnejše finančne kazalnike!)

Opis:

12.3. Upravljanje z obratnim kapitalom podjetja 
(Ocenite, kaj je najpomembnejša oblika obratnega kapitala v vašem poslovanju? Na kakšen način ocenjujete ciljno višino posameznih kategorij obratnega kapitala? Katere finančne možnosti imate na voljo v upravljanju z obratnim kapitalom?)

Opis:

13. PREGLEDNICE IN FINANČNI PRIKAZI

Tukaj predložite vse finančne preglednice in finančne prikaze od 3 do 5 let oziroma do predvidena izhoda zunanjih investitorjev iz podjetja.
Po želji lahko uporabite različna orodja, ki jih ponujajo organizacije podpornega okolja za podjetništvo, kot so na primer:

· Slovenski podjetniški sklad (www.podjetniskisklad.si) 

· Ljubljanski univerzitetni inkubator (www.lui.si) 

· Tovarna podjemov (www.tovarnapodjemov.org) 

· Center za razvoj malega gospodarstva (www.crmg.si)

· In drugi.
14. DODATKI IN PRILOGE

Tukaj dodajte poljubno število dodatkov in prilog, kot na primer:

- Izbira geografske lokacije,

-  ankete in analize anket,

-  življenjepisi vodstvene skupine, 

- osovnice izdelkov, slike prototipov itd.

